SIND – lANDSFORENINGEN FOR PSYKISK SUNDHED

Glad for at bruge Facebook – så bliv kommunikationsansvarlig for SIND Køge Bugt

Du behøver ikke være uddannet i kommunikation eller journalistik, men du skal have lyst og interesse for sociale medier, pressearbejde og lignende kommunikationsarbejde.

Vi søger en frivillig, der gerne vil arbejde med kommunikation for SIND Køge Bugts lokalafdeling, som geografisk dækker over Køge, Greve, Solrød, Faxe og Stevns Kommune.

Du vil arbejde tæt sammen med bestyrelsen og være med til at udbrede kendskabet til vores lokale arbejde, men også det nationale arbejde. SIND – landsforeningen for psykisk sundhed arbejder for at skabe bedre vilkår, forståelse og tolerance for mennesker med sindslidelser og deres pårørende.

SIND citeres ofte i medierne, og i SIND Køge Bugt ønsker vi at komme endnu bredere ud lokalt, og derfor søger vi netop dig!

**Vi håber på, at du:**

* Har lyst til at arbejde med kommunikation i SIND Køge Bugt lokalafdeling, herunder lave indhold til og opdatere sociale medier (Facebook og Instagram)
* Brænder for at hjælpe mennesker med sindslidelser og deres pårørende
* Har lyst til at være frivillig nogle timer om ugen
* Sætter pris på fællesskab og holdånd

Du behøver ikke være uddannet i kommunikation eller journalistik, men vi håber på, at du har styr på Facebook og Instagram og har lyst og interesse for sociale medier, pressearbejde og lignende kommunikationsarbejde.

Størstedelen af arbejdet foregår online/hjemmefra, dog har vi enkelte fysiske møder/arrangementer, hvor vi håber, at du vil deltage.

**Hvad vi kan tilbyde dig:**

* At blive en del af et fællesskab, som arbejder hårdt for at forbedre vilkår for mennesker med sindslidelser og deres pårørende
* At udvide dine kommunikationsfærdigheder og formidlingsevner med masser af hands-on erfaring
* Mulighed for at opbygge og udbrede dit netværk og skabe nye sociale relationer

Vi kan ikke tilbyde dig løn – til gengæld byder vi på gode oplevelser, en række forskellige kurser, et fagligt fællesskab og en stærk feedback-kultur, så du kan udvikle dig som kommunikatør.

Vi glæder os til at møde dig

**Hvordan bliver du kommunikationsansvarlig?**

Lyder det som noget for dig, eller har du nogle spørgsmål?

Så kontakt os endelig, vi glæder os til at høre fra dig!

Du kan læse mere om SIND på vores hjemmeside [her](https://sind.dk/)

Du kan også følge SIND på [Facebook](https://www.facebook.com/landsforeningen) eller [Instagram](https://www.instagram.com/sind.dk/)

***Lidt om os***

SIND – Landsforeningen for psykisk sundhed blev stiftet i 1960. SIND arbejder for at skabe forståelse og tolerance for mennesker, der lever med psykiske vanskeligheder, og deres pårørende.

SINDs mission er at sikre, at mennesker med psykiske vanskeligheder og deres pårørende inden for samfundets rammer skal kunne udleve deres drømme og realisere et godt liv.

SIND har over 50 lokalafdelinger over hele landet, hvor SINDs mange frivillige laver bestyrelsesarbejde, aktiviteter og arrangementer.